Source: http://www.sportclasic.ro/ro/Cupa-Romaniei-HC-Zalau-a-saptea-echipa-calificata-in-sferturi/
Timestamp: 2018-06-18 11:15:31+00:00

Document:
Cupa României: HC Zalău, a șaptea echipă calificată în sferturi - Sport Clasic
În această seară la Zalău s-a disputat penultima partidă din cadrul optimilor de finală ale Cupei României la handbal feminin. HC Zalău, calificată în sferturile de finală ale Cupei EHF, a primit vizita celor de la CSM Slatina, echipă aflată în luptă pentru evitarea retrogradării.
Diferența de obiectiv nu și-a spus cuvântul pe teren, în mare măsură și datorită faptului că tehnicienii ambelor formații, Gheorghe Tadici la gazde și Victorina Bora la oltence, au ales să își menajeze o parte dintre titulare. Mai dornice de afirmare, slătinencele au dus trena până la jumătatea reprizei secunde, atunci când tabela indica scorul de 18:18, moment în care gazdele au apăsat pe accelerație și au înscris de cinci ori fără a primi gol. Chiar dacă au înscris ultimul gol al partidei și au plecat învinse, CSM Slatina au lăsat din nou o impresie bună ca exprimare în teren și privesc cu încredere întâlnirea din campionat de la Bistrița, programată duminică.
Zălăuancele se alătură echipelor CSM București, CSM Bistrița, HC Dunărea Brăila, CSM Roman, Corona Brașov și CSU Danubius Galați în urnele tragerii la sorți a partidelor din sferturile de finală ale competiției ce va avea loc mâine va avea loc la sediul Federației Române de Handbal. Meciurile se vor derula pe 14 martie într-o singură manșă, câștigătoarele urmând a se califica pentru turneul Final Four programat în week-end-ul 30 martie – 1 aprilie.
Singura echipă necunoscută este învingătoarea jocului CS Rapid USL Metrou București - HCM Rm. Vâlcea, programat miercuri în sala Rapid din Capitală.
CSM Bistrița - Universitatea Cluj Napoca 33:27 (21:12)
HC Dunărea Brăila - CS Măgura Cisnădie 28:23 (17:10)
CSM Roman - SCM Craiova 27:22 (16:12)
CS Minaur Baia Mare - ASC Corona 2010 Brașov 21:31 (11:15)
SCM Gloria Buzău - CSU Danubius Galați 17:24 (5:13)
HC Zalău - CSM Slatina 23:19 (13:12)

References: CSM 
 CSM 
 CSM 
 CSM 
 CSM 

CSM 

CSM 
 CSM